கேள்வி: ஊர்ப்புறப் பறவைகள் கணக்கெடுப்பு பற்றி விளக்கவும்.
பதில்: ஊர்ப்புறப் பறவைகள் கணக்கெடுப்பு (''Great Backyard Bird Count'') என்பது பறவையியல் ஒரு சமூக அறிவியல் திட்டமாகும். இது ஆண்டுதோறும் பெப்ரவரி மாதத்தின் நடுப்பகுதியில் நடத்தப்படுகிறது. இந்த நிகழ்வானது ''கார்னெல் லேப் ஆஃப் ஆர்னத்தாலஜி'' மற்றும் ''நேசனல் ஆடுபோன் சொசைட்டி'' ஆகியவற்றின் ஆதரவில் நிகழ்த்தபடுகின்றது. இந்த நான்கு நாள் நிகழ்வின் போது, உலகெங்கிலும் உள்ள பறவை நோக்கர்கள், அவர்கள் வாழும் பகுதியில் உள்ள பறவைகளின் விவரங்களை கணக்கிட்டு தகவல் அளிக்க அழைக்கப்படுகின்றனர். இந்த தரவானது ஒரு இணைய இடைமுகம் வழியாக இயங்கலையில் சமர்ப்பிக்கப்படுகிறது. இத்தரவுகளானது அறிவியல் ஆய்வுக்குப் பயன்படுத்த தொகுக்கப்படுகிறது. பார்வையில் படும் பறவைகள் குறித்த தகவல்களை இயங்கலையில் சேகரித்து, நிகழ்நேரத்தில் முடிவுகளைக் காண்பிக்கும் முதல் சமூக அறிவியல் திட்டமாக இத்திட்டம் உள்ளது.